
secțiunea 1 
Titlul proiectului de hotărâre
[bookmark: _heading=h.30j0zll]Aprobarea disponibilității resurselor proprii și disponibilitatea temporară a fondurilor pentru implementare activități până la rambursare pentru Direcția de Asistență Socială a Municipiului Timișoara în cadrul proiectului HEARTS: HEalthy Aging care Resources and pracTiceS (ROHU00105)  
Secțiunea a 2 - a 
Motivul emiterii proiectului de hotărâre
1. Descrierea situației actuale: 
Direcția de Asistență Socială a Municipiului Timișoara, în calitate de partener a elaborat secțiunile aferente împreună cu documentele anexe din cererea de finanțare pentru proiectul HEARTS: HEalthy Aging care Resources and pracTiceS (Resurse și practici de îngrijire pentru îmbătrânirea sănătoasă) - ROHU00105 în vederea obținerii de finanțare externă nerambursabilă prin Programul Interreg VI-A România-Ungaria, Prioritatea 2/4/RSO4.5 Ensuring equal access to health care fostering resilience of health systems, including primary care, and promoting the transition from institutional to family and community based care cu termen depunere 26.01.2024.
Proiectul propune ca obiectiv general investiția în servicii medico-sociale pentru a fi oferite către 6.500 de utilizatori anuali în județul Timiș și Hódmezővásárhely-Makó. Investițiile vor fi completate de un plan comun de acțiune care promovează îmbătrânirea sănătoasă în zona transfrontalieră deservită.
Principalele acțiuni propuse în proiect de către Direcția de Asistență Socială a Mun. Timișoara sunt:
· dotarea celor 4 centre sociale care deservesc preponderent vârstnicii cu echipamente medicale și mobilier: Centrul de zi de integrare/reintegrare socială pentru persoane aflate în dificultate ”Dr. Aurora Heim”, Complex de Servicii pentru persoane vârstnice ”Sf. arh. Mihail și Gavril” - Centrul de zi pentru bătrâni, Centrul de socializare și petrecerea timpului liber Clubul pensionarilor, Căminul pentru persoane vârstnice ”Inocențiu M. Klein”;
· organizarea de grupuri de consultare locală cu specialiști care lucrează preponderent cu vârstnici în domeniul medico-social, în vederea dezvoltării unui plan de acțiune transfrontalier pentru îmbătrânire sănătoasă;
· organizarea și participarea la schimburi de experiență transfrontaliere;
· organizarea de module de dezvoltare profesională pentru aceiași specialiști.
Durata proiectului va fi de 30 luni, în perioada estimată septembrie 2024 - februarie 2027
În vederea depunerii proiectului, conform ghidului de finanțare, pentru Direcția de Asistență Socială a Municipiului Timișoara este necesară aprobarea disponibilității resurselor proprii și disponibilitatea temporară a fondurilor pentru implementare activităților proprii până la rambursare.
2. Schimbări preconizate și rezultate așteptate:
Proiectul va contribui la crearea unui context mai favorabil conceptului de îmbătrânire sănătoasă, așa cum este el definit de către planul ONU - The United Nations Decade of Healthy Ageing (2021–2030) - adaptat contextului nostru transfrontalier România-Ungaria, astfel încât impactul proiectului să se mențină pe termen lung și să genereze noi inițiative în această direcție.
În același timp Direcția de Asistență Socială va beneficia de activitățile și rezultatele proiectului atât din perspectiva profesionalizării angajaților proprii implicați în activități prin creșterea capacității lor de implementare proiecte cu finanțare externă, cooperarea și comunicarea transfrontalieră, adaptarea metodelor de lucru cu vârstnici prin includerea standardelor moderne și schimburilor de experiență cu partenerii unguri.
Alte informații: nu este cazul
3. Concluzii:
Pentru considerentele prezentate mai sus, considerăm oportună aprobarea disponibilității resurselor proprii și disponibilitatea temporară a fondurilor pentru implementare activități până la rambursare pentru Direcția de Asistență Socială a Municipiului Timișoara în cadrul proiectului HEARTS: HEalthy Aging care Resources and pracTiceS (ROHU00105). 

	PRIMAR
	DIRECTOR GENERAL

	DOMINIC FRITZ
	EMESE ESZTERO 

	
	


Cod FO 53-03,ver.3

*Sediu administrativ: Str. Ioan Plavosin Nr. 21 Tel: 0356/416050 Fax: 0356/416049 
Sediu social: Bulevardul Regele Carol I, nr.10 Tel/fax 0256/220583
e-mail: dastimisoara@gmail.com website: www.socialtm.ro 



image2.png




image5.png




image1.png




image4.png
L —
Frmmn e




image3.png




